b'\n_START_ARTICLE_\nBernard Tom\xc5\xa1i\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nBernard Tom\xc5\xa1i\xc4\x8d, polbrat E. Tom\xc5\xa1i\xc4\x8da je  v letih 1823\xe2\x88\x921829 obiskoval gimnazijo v Novem mestu in po kon\xc4\x8dani \xc5\xa1oli od\xc5\xa1el na Trsat k fran\xc4\x8di\xc5\xa1kanom; kmalu je izstopil ter 1830 opravil pripravljalni u\xc4\x8diteljski te\xc4\x8daj v Ljubljani, 1831 bil pomo\xc4\x8dnik pri o\xc4\x8detu na \xc5\xa1oli v Trebnjem, nato pisar pri komendi nem\xc5\xa1kega vite\xc5\xa1kega reda v \xc4\x8crnomlju, u\xc4\x8ditelj v Mirni Pe\xc4\x8di in od 30. novembra 1836 stalni u\xc4\x8ditelj v Vinici._NEWLINE_Pesmi, povesti in pou\xc4\x8dne sestavke je najprej pisal v nem\xc5\xa1\xc4\x8dini. Najpomembnej\xc5\xa1i so opisi ljudskih navad o kresovanju, \xc5\xbeenitovanjih in pogrebih v Vinici. Kasneje je v nem\xc5\xa1\xc4\x8dini in sloven\xc5\xa1\xc4\x8dini  sestavljal prigodnice in vo\xc5\xa1\xc4\x8dila. Slovenske pesmi je za\xc4\x8del 1843 po\xc5\xa1iljati v Kmetijske in rokodelske novice zna\xc4\x8dilna je prva Jek novic od pokrajne (1843), kjer pozdravlja za\xc4\x8detek izhajanja Novic; nato v Vodnikovem duhu zlo\xc5\xbeeni dvogovor Gorenci-Dolenci (1845) in sonet Pro\xc5\xa1nja u\xc4\x8diteljev (1848), kjer kli\xc4\x8de dr\xc5\xbeavnim poslancem, naj pomagajo u\xc4\x8diteljskemu stanu in druge  pesmi. Objavljal je po Valvasorju povzeto povest v verzih Boj pri Vuda\xc4\x8dki (1855). L. 1845 je napisal veseloigro v 3 dejanjih Lahkoverni (izdal sin Ljudevit, 1864), leta 1852 pa priredil Kotzebueu enodejanko Ravni pot najbolj\xc5\xa1i pot.'